الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد. آآ اهلا ومرحبا بكم في هذا اللقاء مع مدارسة
قصص النبي عليه الصلاة والسلام وآآ الحقيقة ان من امتع الاشياء ان انت تتعرض مباشرة دي تربية نبوية على طول لان هذه القصة انما كانت تحكى لمن هم افضل منك. لمن هم؟ افضل منك. الصحابة رضي الله عنهم وارضاهم
فاول ما بتيجي كلمة قصة كده الواحد بيستقل الموضوع بيعرف ان الموضوع ده قاله رسول الله صلى الله عليه وسلم ابي بكر وعمر وعثمان وعلي واستعمل هذا الامر في التربية
يتأكد ان هناك آآ مشكلة مشكلة في تعاملنا مع القصة المفروض القصص ده من اعلى انواع التربية نحن نقص عليك احسن القصص. الله يربي النبي بالقصاص. النبي عليه الصلاة والسلام يربي الصحابة بالايه؟ بالقصص
لكن احنا اللي بنتعامل مع القصص في العادة تعامل سطحي جدا. فنتصور ان القصة دي يعني الاطفال بتاع شوية عيال صغيرة كده سليهم. لكن احنا كبار لكن في الحقيقة لما نيجي نمسك قصة بجد بقى نتعامل معها على مستوى الكبار لا غير
فيها علم تربية فيها عقائد فيها مناهج فيها مفاهيم فيها كل حاجة تتخيلها. هتلاقي في القصة ديت. انت هتتعجب ان النبي عليه الصلاة والسلام بعد ما يحكي قصة ما كنش بيشرحها زي ما احنا بنعمل كده
وعائز اقول لك على الفهم العميق للصحابة. ان النبي عليه الصلاة والسلام وكلهم الى فهمهم ويعلم صلى الله عليه وسلم ان هم هيستوعبوا كل ده لوحدهم ويطلعوا بالفوايد اللي انا حقولها دي لوحدهم. لان كان عندهم يعني بديهية وعقلية فزة مش زينا احنا بنحتاج حد
يقعد يشرح لنا كتير. المهم القصة اللي معنا النهاردة قصة قصيرة جدا حكاها النبي عليه الصلاة والسلام في ثواني. لكن نقعد ممكن نقعد معها ساعة نطلع الفوايد اللي فيها. فخلونا
نستشعر اننا نتلقى التربية مباشرة من رسول الله صلى الله عليه وسلم ونعرف هو لما قال للصحابة القصة دي مازا كان يريد وايه هو المعاني؟ ايه هي المعاني اللي كان المفروض توصل لهذه العقول؟ وازاي المعاني دي ربتهم وطلعت جيل فريد
في كل مرة بناخد قصة هنحاول نعيش اقصى يعني نطلع نجيب اخر القصة ديت من الفوائد طيب قصتنا النهاردة قصة سهلة جدا. بسيطة خالص. ان النبي عليه الصلاة والسلام هذه قصة في صحيح مسلم. من رواية ابي هريرة رضي الله عنه
وارضاه. النبي عليه الصلاة والسلام قاعد مع الصحابة بيحكي لهم. بيقول بينما بينما رجل بفلات من الارض قاعد في الارض بتاعته يعني اه قصدي رجل كان ماشي في فلاة من الارض مكان من الارض
اذ سمع صوتا في سحابة فوق معدية عادي. هو سامع صوت بس الصوت ده مميز كلام الصوت وخلاص فيه كلام هو مميزه اسقي حديقة فلان سمعت صوت ده فعلا هذا حديث صحيح في مسلم. وهذه يعني ربنا يفعل ما يشاء سبحانه وتعالى. سامع صوت حقيقي اسقي حديقة
فلان وسمع اسم فلان ده اسم يعني استنى بس ثواني وقاعد ايه يتتبع السحابة. بيقول ايه هي كانت ماشية كده. مرة واحدة قلبت كده تتنحى السحاب في رواية فتنحى زلك السحاب
يعني غيرت مسارها السحابة ماشية في طريق معين وهي سحابة واحدة. كبيرة كده غيرت طريقها ومشيت في طريق تاني قال فافرغ ماءه في حرة فاذا الشرج من تلك الشراج قد استوعبت ذلك الماء كله
الحارة اللي هي الايه؟ الجبل اللي فيه حجارة. تمام؟ فهو بيقول الايه؟ المطر نزل على جبل والجبل مليان حجارة الحجارة في العادة بتعمل مسارات كده عارف انت لما المية تنزل على الجبل تقعد تنقل تنزل كده ايه تتشعب في
بيقول الماية كلها مشيت في مسار واحد بس يعني المفروض المية بتنزل تقعد تجري في كل حتة كده تاخد شمال ويمين عشوائي. لأ ما فيش حاجة عشوائية بيقول فيه مسار واحد كالماية تنزل كلها تجري في مسار واحد. شارجة من تلك الشراج يعني ايه؟ فتحة من تلك الفتحات اللي هي بين الصخور
قعدة الماية تمشي. كل ماية تنزل تمشي بده بس. الفتحة دي قاعد يمشي وراها بقى. المسار بتاع الماية دي قاعد يمشي وراها قال فتعجب يعني شرجة واحدة استوعبت الماء كله
قال فتتبع الماء. قعد يمشي ورا المية مش هسيبها النهاردة بيقول في الاخر خالص لا في الاخر الماية بتصب في مكان. المكان ده فيه راجل واقف هناك كويس هناك. ومعه آآ ادوات اللي هي بيفحت فيها في الارض علشان يكمل المية يخليها توصل جوة بقى عندي. يعني هي
انزلوا لغاية قرب ارضه. فهو معه بقى ايه معه فقس وبتاع وبيعمل قنوات كده صغيرة بحيس الماية تكمل توصل الارض عنده. هو عادي هو فاكر المية دي جاية لي زي ما جاية لغيري. طبعا هو مش عارف القصة اللي حصلت ديت
الراجل ده راح اخينا معلش بعد ازنك هو انت اسمك ايه انت اسمك ايه؟ قال فلان نفس الاسم اللي ايه؟ سمعه في الصحابة ثم قال له يا عبد الله لم تسألني؟ ليه بتسألني؟ على اسمي
قال اني سمعت صوتا في السحاب. الذي هذا ماؤه. سمعت صوتا في السحاب الذي هذا ماؤه. يقول اسقي حديقة فلان وسمعت اسمك انت. اسمك انت فما تصنع فيها؟ قل له بالله عليك اسألك بالله انت بتعمل ايه
ايه اللي انت بتعمله؟ عشان الصحابة تغير مسارها وتنزل عندك وتمشي بمسارها وتوصل لك انت. ليه؟ ايه اللي حصل؟ انت بتعمل ايه؟ ايه ايه المعجزة اللي انت بتعملها عشان نوصل للمستوى دوت
فقال رجل اما اذ قلت ذلك فاني الصراحة كل اللي بعمله في حياتي بعمل الاتي انظر الى ما يخرج منها. يعني بشوف اللي بيطلع لي من دي من الارض فاتصدق بالثلث
جامدة. يتصدق بالايه؟ تلته صدقة. اتصدق؟ بالثلث. واكل انا وعيالي الثلث وارد فيها الثلث. يعني برجع الارض ثاني بجيب بشتري بالباقي دوت حاجة ازرع عشان الزرعة اللي جاية. قال له هو ده بقى ايه؟ دي قصة حياتي
انا لقيت منين ولا جاي من ولا انا هو كل اللي بعمله ايه؟ هو اللي انت شفته ده. اتصدق بالثلث اكل انا وعيالي الثلث ارد الى الارض الثلث. بس. خلصت القصة كده
وختم النبي عليه الصلاة والسلام كلامه على كده علشان الصحابة يعيشوا في الفوايد اللي انا هقولها لك دلوقتي. احنا لما نيجي نقف مع القصة دي هنقف آآ مع كزا موضوع
الموضوع الاول هو عملية التسخير الكوني اللي حصلت ديت الموضوع التاني هنقف مع الراجل ده لوحده كده. نقعد نحلل الراجل ده لوحده الموضوع التالت هنقف مع التقسيم اللي هو بيقسمه دوت. التقسيم ده هنطلع منه فوايد كتير
المسألة الاولى. الاولانية الموضوع الكبير الاولاني وهو هذا التسخير الذي حصل هنقولوا فوايد كده بعناوين وكل فايدة نقف معها شوية الفائدة الاولى بتقول لنا قل لله كما يريد يكن لك الله
فوق ما تريد قل لله كما يريد يكن لك الله فوق ما تريد هذا الرجل فعلا عمل اللي عليه. يعني رجل بيتصدق بالتلت ما شاء الله كتير حلو جدا لكن الله فعل معه
اضعاف ما كان ما يستحق ان هو يسخر سحاب وملائكة وجبال ومسارات كل ده بامر الله سبحانه وتعالى عشان في الاخر يجي له ميه لوحده. اما يجي له مع الناس مع في الزحمة لأ لوحدك
ما كان الله له ايه؟ فوق ما يريد الله سبحانه وتعالى قاعدة يقبل القليل ويعطي عليه الايه؟ الكسير. ذلك كانوا يقولون الحمد لله الذي رضي من عباده يسير من العمل
الحمد لله الذي رضي من عباده باليسير من العمل. وتجاوز لهم عن الكثير من الزلل تمام وافاض عليهم النعمة. وكتب على نفسه رحم. فالله سبحانه وتعالى يقبل يسير العمل ويتجاوز عن كثير من الزلل ويتفضل بالفضل
سبحانه وتعالى. فهذه قاعدة انك انت تعامل ربنا وتعلم انه شكور سبحانه وتعالى والشكور هو الذي يعطي الكثير على القليل. فيقال هذا ايه؟ شكور. شكر العمل. يعني انت عملت حاجة بسيطة هو شكرك فاداك كتير قوي. ايه ده كل ده
اه هي دي. تمام؟ فالله سبحانه وتعالى شكور. يبقى هنا من ثمرات القصة اننا نتعرف على الله من الصفات الان التي عرفتها في الله سبحانه وتعالى صفة الله او اسم الله الشكور. الذي يعطي الكثير على القليل. ده بيشجعني
ان انا اعمل ولو حتى حاجة بسيطة. يمكن هي دي اللي آآ تتقبل. يمكن هي دي التي ارزق بها. ما حدش عارف. ما تستخسرش الصدقة ما تستخسرش ابتسامة في وجه اخيك. ما تستخسرش كلمة حلوة تقولها لحد
ممكن كلمة تحيي بني آدم. احيانا تقابل واحد كده تسلم عليه تقول له تقول له كلمة حلوة. شكله في لبسه في آآ بتعاكسه فاهم اجبر بخاطره يعني. فيجي بعد ايام وليالي يقول لك عارف الشيخ يوم ما قابلتني انا كنت بص
والدنيا سودا في وشي. ما تعرفش انت بقى. فاهم؟ فتقول سبحان الله ما اعرفش قابلتك انت. رحت انت قلت لي كزا. والله العزيم كل حاجة اتغيرت في حياتي. اليوم ده كان احسن يوم في حياتي
مع ان كلمة عادية لو اتقالت له في وقت تاني كانت هتبقى عادية. بس سبحان الله صادفت واحد كان محبط جدا. مكتئب متضايق مش طايق نفسه. اكيد انت ابتسمت في وشه ايه الجمال ده ايه الشياكة دي شكله وشك منور النهاردة احيته كان بيموت وبالتالي لا تحقرن من المعروف شيئا
ولو ان تلقى اخاك بوجه طليق. يمكن هي دي اللي هتعديك. تمام؟ يمكن هو ده العمل اللي اتقبل. النهاردة. تمام؟ فدي اول حاجة. نعت اسم الله ولا نحتقر عمل يسير مهما كان. لان انت ما تعرفش هو الراجل ده يعرف ان اللي حصل له ده بسبب الصدقة؟ طب ما الراجل ده بيصلي وبيصوم وبيعمل حاجات تانية. هي دي بقى
هي دي اللي عدتك. فاضرب بسهم طيب الحاجة التانية نلحز في هزه القصة ان التسخير كان على مستوى عالي قوي. ملك. ما هو الصوت ده كان صوت ايه ملك ما هو في ملائكة موكلة بالسحب والقطر والكلام ده ميكائيل موكل بالايه؟ بالقتل وله اعوان. فده صوت ملك. فاللي اتسمع ده صوت ملك
ملك الله ارسل ملك يأمر سحابة سحابة اتحرك. تمام؟ مطر ينهمر خصوصا في هزا المكان في هزا التوقيت جبل مسخر مسار محدد كل هزا كون كامل يسخر لعبد مطيع لله سبحانه وتعالى
فتأكد ان هذا الكون يتفاعل معنا. بامر الله سبحانه وتعالى تأكد ان كل ما حولك عنده اوامر من الله سبحانه وتعالى وهذه الاوامر متأثرة بادائك النبي عليه الصلاة والسلام قال مستريح ومستراح منه
فقالوا من المستريح؟ ومن المستراح منه؟ قال العبد الصالح ازا مات يستريح كما قال. قال والعبد الفاجر يستريح منه البلاد والعباد ازا البلاد كانت متضررة بوجود العبد الايه؟ الفاسد. لذلك ربنا لما هلك ال فرعون قال فما بكت عليهم السماء
والارض وما كانوا منظارين. ازا اعكس يبقى العبد الصالح تبكي عليه السماء والارض ازا مات. لانها تبكي على السجدات التي تفتقرها اذا نزل العبد الصالح. تبكي على الاذكار التي كان يقولها هذا العبد الصالح. يا جبال اولي معه والطير. فهذا الكون يتفاعل فعلا معنا
فانه كما ورد في الاثر ان ان البحار والمحيطات والبراكين والجبال تستأزن الله ان تهلك عصاة بني ادم. كل يوم قدما لله تعالى ولكن الله حليم. لا يأذن لها بذلك
سبحانه وتعالى. وان من شيء الا يسبح بحمده ولكن لا تفقهون تسبيحهم. يبقى ديت الايه؟ ادي التسخير. من الوقفة التالتة معنا النهاردة وهي القاعدة الجليلة. من جعل الاخرة همه من جعل الاخرة همه كفاه الله هم الدنيا والاخرة
هذا الرجل واضح جدا في ادائه ان رجل مهموم بالاخرة مهموم بالاخرة. ايه اللي دل على همه بالاخرة وهو بيتكلم لما قال لي التلات اقسام اول قسم قالوا ايه الصدقة. هو ده الدليل على ان اهم حاجة عنده ليه؟ الاخرة. لو انا قلت لك انت بتصرف ايه؟ هتفتكر ممكن ايه؟ هترتب هتلاقي نفسك اول حاجة
هي اهم حاجة او او احلى حاجة بتصرفها الحلوة بالنسبة لك. تقول لي والله بحب آآ ادلع نفسي واجيبه وبتاع وبتصدق. فجبت لي دي. دي هي دي اللي جات لك في الاول
واول حاجة لما قال له التلات اقسام قال له بتصدق بالثلث. وكان ده ده اللي شاغله. وده احلى حاجة عندي. وده اللي مهتم به جدا. زلك درجة لدرجة ان هو بيتسأل بسبب مفاجئ. فلما جاوب اللي تبادر في ذهنه في الاجابة الاولى الصدقة
وهزا يدل على ان هزا الرجل طب ما هو فيه ناس كتير بتصدق بس الراجل ده هم الاخير عنده نمرة واحد اكيد اكيد لسبب ده السبب الاول السبب التاني ان لا يمكن لا يمكن حد يكون عنده
آآ قوة او صبر ان هو يتصدق بتلت ماله الا واحد فعلا يهمه الاخرة يا جماعة التصدي وتلت المال امر فعلا فيه مشقة مشقة نفسية صعب صعب. انت متخيل يعني ايه؟ عارف يعني انت قلت مالك
مش سهل خالص يعني انت لو بتقبض مسلا تسع تلاف جنيه تتصدر بتلاتة تلاتة تقدر انت يكون دخلك تسعتلاف جنيه تتصدق بتلت تلاف جنيه كل شهر صدق صعب صح؟ تعرف حد بيعمل كده
مش سهل. فعلا حتى مهما كان الانسان عنده ايمانيات وبتاع بس يحس يقول لك تلاتة. ما هو برضه المية الف حاجة بتتحسب في دماغك قبل ما طلع واحد مش تلاتة والعيال وبتاع محوش لهم المدارس والمصاريف وبتاع والقصص والباص والمدرسة والدفعة الاولى والتانية والواد في الكلية
والمدارس والمصاريف والثانوية والله ما مطلع حاجة خالص. تستلف. فاهم ازاي؟ سبحان الله! يمكن لو كنت طلعت ولو حتى مش هنقول لك التلت لو طلعت عش يمكن كانت جبرت معك وربنا راضاك بايه؟ ابنك ما عياش. الواد طلع بيفهم ما خدش دروس كتير يعني اه دخل مدرسة حنينة
فاهم؟ بس احنا ماديين. مش مش جامدين للدرجة دي من الاخر يعني. الراجل ده جامد قوي فبيقول لك اللي دل على ان الاخرة همه ان هو اولا اول حاجة زكرها الايه؟ زكرها الصدقة. تاني حاجة ان هو اصلا بيتصدق بالتنت. ما يقدرش يعمل كده الا واحد فعلا ما هو الموضوع
اللي همه فعلا فلما كان همه الاخرة كفاه الله هم الدنيا. والاخرة طبعا كفاية اللا ايه؟ هم الدنيا. ايه هو هم الدنيا بالنسبة لواحد فلاح قواعد المزارع. المطر ده ده اكبر هم يحمله دايما اي حد سقيا. المطر هينزل ولا لأ؟ الزرع يطلع ولا لأ؟ انا ما فيش في ايدك اصل انت دايما
الانسان بيزداد همه في الامور اللي هو ما لوش ما لوش يد فيها خالص كمان انت عارف انت حاجة برة عنك. حاجة خارجة عنك. انت بتقعد مترقبها ما عندك حيلة الا ان تلجأ الى الله. فالمزارع بالنسبة
مسألة المطر. مسألة الشجرة هتطلع حلوة ولا نص نص هتطرح قد ايه؟ هتبقى هتجبر معي ولا هتقل معي؟ هيحصل افة ليكا ولا تهلكاش كل ده خارج عنه حاجة ما يملكهاش فعلا
هم فعلا كل تفاصيل الزرع هي هم. هو اخره اللي في ايده يعمل قناة مش عارف ايه يحط السماد حط اه ازرع صح ففي الاخر تطلع ما تطلعش. تتفلق الحبة تحت
ما بتتفلقش. ينزل مطر يلحقني ولا ما ينزلش. ينزل في الوقت المناسب ولا ما ينزلش. هموم شديدة جدا هو الراجل حمل ما حملش هم كل ده. كل اللي همه ايه؟ كل اللي همه الاخرة
فلما اهتم بامر الاخرة ربنا كفاه ايه؟ هم الدنيا. هل معنى ان انا صاحب هم اخروي؟ ان انا ما بعملش حاجة في الدنيا؟ لا. بدليل ان الراجل اللي هو حصل له الموقف اللي هو سامع الصوت ده. لما راح لقى الراجل قاعد كده منتخ في الارض وسايبها على الله ولا لقاها قاعد ايه بيطلع
قنوات وبتاع وشغال جايب اخره جايب اخره فيما يقدر عليه في مواقف قدرته. انا ما اقدرش اجيب السحابة. انا ما اقدرش انزل مطر. بس اقدر احفر واقدر احضر الارض واقدر امهد للدنيا واقدر ابذل كويس واقدر ابقى مخلص في عملي. انا جبت اخري شغل
ازا هل هناك تعارض باينة ان انا باخد بالاسباب وبعمل عمل دنيوي متقن محترف وبين نعمي الاخرة ما فيش تعارض. هم الاخرة ده شيء قلبي في قلبي في الاخر احنا في الزاهر زي بعض
انا وانت هنبقى قاعدين في الكلية بنفس المحاضرة نفس السكشن نفس المزاكرة نفس كل حاجة بس انا همي الاخرة وانت همك الدنيا مش باين عليه مش الفرق ده مش باين. بيبان في حاجات تانية بقى
النية لما تيجي تحضر صلاة مسلا بيبان لما يبقى فيه غش في امتحان يبان رغم ان احنا كنا في الظاهر بنحضر مع بعض نذاكر مع بنفهم زي بعض وازكيا زي بعض كل حاجة زي بعض. بس في واحد جوة همه لخم
الواحد جوة امن والدنيا في واحد جاي الكلية دي بنية صالحة. وعارف هو بيعمل ايه هو بيزاكر ليه؟ جاي ليه؟ ونيته ايه في الموضوع دوت؟ وفيه واحد جاي كده مقضيها سنة الحياة
وعايز يجيب درجات اتفشخر بها وبتاع وخلاص. تمام؟ فيه اتنين بيشتغلوا لذلك النبي عليه الصلاة والسلام بين ان صاحب هم الاخرة وصاحب هم الدنيا الاتنين الزهر شبه بعض في حديسين الحديس الاولاني قال من اصبح والدنيا همه. فرق الله عليه شمله وجعل فقره بين عينيه ولم يأتيه من الدنيا الا ما قدر له
يبقى كده هل هو من اصبح والاخرة ايه؟ همه. جعل الله غناه في قلبه. واتته الدنيا ايه؟ وهي راغمة. وجمع الله له ايه؟ شمله. قال في الاتنين نفس اللفظ من ايه؟ اصبح. اذا الاتنين صحيوا والاتنين صحوا في نفس الوقت. والاتنين اتوكلوا على الله
صح؟ صح. بس ده نيته غير نية ده. وده همه غير هم ده. وفي الحديس التاني ده اوضح بقى قوله صلى الله عليه وسلم كل الناس ياخدوا كل الناس ايه؟ ياخده. فاكرين عارفين بقيته
كل الناس ياخدوا فبائع نفسه فمعتقها او موبقها بس هو قال في الاول كل الناس ايه ياخده. حتى صاحب الهم الاخرة بياخده. وانا وانا عشان هم الاخرة هقعد في البيت مش هشتغل
وانا عشان همي الاخرة مش هروح الكلية مش هزاكر هزهد في المزاكرة مسلا ولا يا عم المزاكرة دي دنيا وحرام عشان الاخيرة اهم حائط في البيت مسلا استني بقى ان الرزق ينزل لي من بمعجزة من السماء لا فصاحب هم الاخرة هو شخص في الاداء الدنيوي
في الظاهر جامد عادي زاكر جامد اشتغل كويس متقن في عمله لكن جوة اخرك. الدنيا دي مش موجودة. مش موجودة في قلبه. موجودة في ايده. ممكن يبقى مليونير بس هنا ما فيش
سهل جدا ان يتصدق. سهل يسيب الشغل يروح يصلي. ما يغشش ما يخدعش. لا يراضي لا يأكل مال. يتيم لا يخدع لا ما بينصبش ما بياخدش رشوة لان الحالات دي بالنسبة له متعارضة مع الهم. ازاي انا منين انت بتقول لي همك الاخرة وتعمل المخالفات دي كلها؟ هي بتبان هنا
بتبان هنا. ولو تكسب مال مش معنى معي فلوس كتير هروح اخربها بقى. اروح يلا بقى هات لي بنات. هات لي خمرة. هات لي حشيش. هات لي مخدرات. يلا نطلع الساحل نخربها معنا فلوس
حتى في الايه بيجيبها حلال وما بيطلعهاش الا في حلال. هي هنا بيبان هم الاخرة من اين اكتسبهم؟ وفيما ايه؟ انفقهم. صح؟ لكن في النهاية ممكن يبقى اللي هم الاخرة اغنى من اللي مش همه الاخرة
مش مشكلة جبت الفلوس منين؟ تصرفها في ايه؟ لو حصل تعارض بين التجارة او الدنيا وبين صلاتك وصيامك بيحصل ايه لو حصل تعارض مع بنت بين شغلها وبين حجابها بتعملي ايه؟ بيتعرف هنا مين همه الدنيا ومين همه الايه؟ الاخرة. فهمنا؟ عشان كده بنقول للراجل ده كان همه
بلا شك بلا شك. لزلك ربنا ايه؟ زي ما بنقول كده جبره. جبر بخاطره. اتته الدنيا وهي راضية واتأكد ان المهموم بالدنيا قد خسر كل شيء. ليه؟ لان همه بالدنيا لا يزيد رزقه
هزود حاجة لكن بيخسروا الآخرة بس تمام؟ زلك قال من جعل من اصلح والدنيا همه. فرق الله عليه شمله وجعل فقره في قلبه ولم يأتي من الدنيا الا ما قدر. هي هي في الاخر. طب ما هي هي في الاخر. ليه اخليها همي؟ وليه ما اشغلش نفسي بالاخرة
رغم ان انا لو شغال نفسي للاخرة هتجيلي نفس الرزق بس زائد الغنى النفسي زائد البركة من الله دي حاجات مش بتتحسب بالارقام لكن لو خليت الدنيا همي هيجيني هو نفس الرقم. بس منزوع البركة
ومنزوع الرضا النفسي يبقى انت خدت نفس الرقم انت رزقك عشرة الدنيا همك هتاخد عشرة. اخر عمك هتاخد كم؟ عشرة. بس فيه عشرة منزوعة البركة ممحوقة الرضا وفي عشرة مزروعة البركة مزروعة بالايه؟ بالرضا. جعل الله غناه فيه في قلبه. تمام؟ فهي كده. فلزلك من الغباء
انت خلي الدنيا شغلاك خليها في ايدك. بس مش هتشغل قلبك. انت بتصحى الصبح اهم حاجة عندك الاخرة تتزبط معك. حصل لي ازاي؟ هصوم ولا عشان النهاردة مش هصوم. طب النهاردة اتقي ربنا ازاي
فلان له حق عندي لازم ارجعه له. النهاردة بس فلان ده هقول له لا عشان بيتكلم في حاجات شمال ومش هينفع معك الكلام دوت. انت شاغلك ايه؟ حسنات وسيئات. لكن بقى
الرزق هيجي ازاي والكلام ده؟ على الله بقى. خلاص انا بعمل اللي علي زي الناس. ما تشغلنيش بقى. ما تخلنيش مهموم بالدنيا شفت بقى الكلام ما فيش حد هيموت يا جماعة. كما قال النبي عليه الصلاة والسلام ان نفسا لن تموت. حتى تستكمل اجلها وتستوعب ايه؟ رزقها. طب ايه النتيجة ان انا عرفت المعلومة
فاتقوا الله واجملوا في الطلب. يعني اطلبوا طلب جميل اطلب طلب حلال. اطلبها بحرام ليه ما دام هي هي؟ غبي قوي. يعني هي حلال زي حرام. اخدها بحرام واخش النار
وما طلعتش بحاجة زيادة في الدنيا تمام؟ فلذلك النبي عليه الصلاة والسلام كان يقول ايه؟ اللهم لا تجعل للدنيا ايه اكبر همنا ما لوش لازمة حتى يعني حتى منطقي دينيا وعقليا ما لوش لازمة. لا تجعل الدنيا اكبر همنا
الفايدة الرابعة نقول سقيا ارضك الحقيقية هي على قدر عملك الصالح تزيد في سقياك او انقص سقيا ارضك الحقيقية هي السقيا الحقيقية هي على قدر عملك الصالح فزد في سقياك او انقز
تمام مش بالشطارة مش بكتر الشغل انما اعمل اللي عليك واللي تقدر عليه وادعمه بالايه بالعمل الصالح ولو ان اهل القرى امنوا واتقوا لفتحنا. عليهم بركات من السماء والارض. ولكن كذبنا فاخذناهم بما كانوا يكسبون
ولو ان اهل ولو انهم اقاموا التوراة والانجيل وما انزل اليهم من ربهم لاكلوا من فوقهم ومن تحت ارجلهم. سبحان الله ده شيء عجيب. فعلى قدر العمل الصالح يكون الخير من الله سبحانه وتعالى. والعكس
ظهر الفساد في البر والبحر بما كسبت ايدي الناس. ليذيقهم بعض الذي عمل. الامام احمد اورد في نادي رواية ان احد الناس كان يحكي انه رأى في خزائن بني امية
في خزائن بني امية حبة قمح مثل التمرة حبة قمح بقدر تمرة. حجمها حجم ايه؟ تمرة. موضوعة في كده. وكتب عليه هذا كان ينبت في زمن الطاعة هذا يعني هم محتفظين بها
حبة القمح في زمن بني امية. احنا بنعتبره من زمن السلف الصالح يعني. بالنسبة لنا واعتقد الحبة عندهم كانت وصلت نص تمرة مسلا فكانوا زعلانين شوية احنا مش شايفينها دلوقتي
قال جايبين حبة قد كده حبة حبة خام قد كده وكاتبين عليها هذا كان ينبت في زمن الطاعة. هي كانت كده فعلا. هي كشت ليه؟ مش عارفين. سبب المعصية. فهي دلوقتي اختفت. هي مش موجودة اصلا. احنا مش لاقينها
تمام انت بتشتري ايه ده فين ده ايه ده فخلاص احنا في مأساة دلوقتي تخيل واللي يدلك على نفس الفكرة دي ان الموضوع ده مش ما كانش في زمان بس هيعود مرة ثانية
يعود مرة ثانية امتى؟ في زمن المسيح بعد المسيح النبي عليه الصلاة والسلام كان بيحكي اشراط الساعة طبعا اشواط الساعة فيها ايه؟ فيها شغل جامد يعني. بقى يأجوج ومأجوج والدجال وبتاع وفيه شغل جامد. بس في الاخر هينتصر المسيح
كل حاجة هيقتل الدجال ويأجوج ومأجوج ربنا هياخدهم وخلاص هيفضل المسيح على الارض ويسيطر بقى سيطرة كاملة ساعتها لن يقبل الا الاسلام. خلاص هو في حد بعد كل ده حازم ما يبقاش مسلم؟ بعد ما شفت يأجوج ومأجوج وبعد ما شفت الدجال وبعد ما قتلت
الدجال انا بنفسي وكلكم شفتم واهل الكتاب شافوا. وشافوه وانا المسيح. لسه في حد هيكفر؟ لن يقبل الا الاسلام اما الاسلام او القتل فطبعا كله هيخش الاسلام خلاص هو فيه حد مش هيخش الاسلام بعد اللي شافه ده
ويقتل الخنزير ويكسر الصليب وخلصت. الارض كلها تبقى توحيد وكلها تبقى طاعة وتقعد الارض كده فترة فترة حلوة فترة من الزمان النبي عليه الصلاة والسلام بقى بيوصف الفترة دي. هو بعد كده هيرجع تاني لايه؟ الناس تنحرف وتفسد تاني ويرجع تاني المعاصي
دي دي اخر مرحلة في الارض اللي هي بعدها قيام الساعة. بس هي قبليها انقى مرحلة على وجه على زهر الارض انقى مرحلة. النبي عليه الصلاة والسلام بيقول طوبى لعيش بعد المسيح
طوبة لعيش بعد موته. يعني يا بخته اللي هيعيش الزمن ده انقى ازمنة الارض بيحكي بقى النبي عليه الصلاة والسلام في الزمن ده هيحصل ايه قال فيومها يومها يقال للارض
بركتك تنبتي ثمرتك. ده معناه ان هي دي الثورة بتاعتها فعلا الحقيقية. اللي هي المفروض تطلع بس هي ما بتطلعش ليه؟ ربنا ما اذنش ان هي تطلع فيقول لها طلعي بقى السمرة اللي المفروض تطلع
طلعي البركة اللي المفروض تطلع بس كان مانعها معاصي بني ادم قال فيومها تأكل العصابة من الرمانة عصابة مش عصابة اللي هم الاشرار يعني. كلمة عصابة في اللغة يعني ايه؟ جماعة يعني
تأكل العصابة من الرمانة. يعني يقعد عشرة ياكلوا في رمانة واحدة انت بتجيب تلاتة كيلو رمان عشان تعمل طبق قد كده وبتغشه بشوية جوافة عشان تجبر معك تمام؟ وتحط موز وتحط اخواتك ويعني اي حاجة اي حاجة اعملي لي ايه زحمة هنا؟ موضوعنا كله هو يوم ما بيقعدش في التلاجة نص يوم
بيتسحب ستة كيلو الرمان خلصوا واحنا قاعدين. ده بيقول لك الرمانة بيقعدوا شوية ياكلوا فيها. يقعدوا خمسة ستة يقعدوا ياكلوا فيها. مش عايزة تخلص قال ويستظلون بقحفتنا. يعني الورقة بتاعتها يقعدوا يستزلوا بها واحنا قاعدين تحت بناكل الرمانة يعني موضوع كبير قوي. قال ويومها
اللقحة من الابل تكفي الفئام من الناس. يعني بعض القبيلة يحلبوا ابل يقعدوا بقى يشربوا بقى في اللبن ده كلهم. يبقى ده كأن طبيعي. ده المفروض يحصل. بس حسب بقى حجم المعصية في الزمان تبتدي البركة ايه؟ تقل. انت بتجيب دلوقتي المزاية قد كده
خمسة وعشرين جنيه الكيلو. يعني موزاية انا انا بقول له دي دي ايه دي؟ متاكلة قبل كده؟ يعني هي ده دي ده يعني ده ده مسلا بيمو مسلا وفيه موز جاي ولا يعني ده اعلان ايه دي؟ ايه دي؟ قال لي هو ده الموز هو ده ده اللي جه النهاردة. طب اعمل ايه؟ انا ادفع خمسة وعشرين
ايه في في الموزة دي عيش بقى انت هو ما فيش غير كده. تمام؟ هو كلها ايه؟ يعني اه دي الفكرة ان المعصية بتمحق ايه الخير والبركة والطاعة تزيد في الخير والبركة. تمام؟ وما اصابك من سيئة فمن نفسك. فمن فمن نفسك
قول النبي عليه الصلاة والسلام ان الرجل ليحرم الرزق. ليحرم الرزق بالذنب يصيبه. الذنب يصيبه. طيب سيدة كمال. اضرب بسهم في كل ابواب الخير فانك لا تدري اي سهل سيبلغك المراد
اتنين اضرب لسهم في كل ابواب الخير فانك لا تدري اي سهم سيبلغك المراد. يعني ايه الكلام ده؟ يعني انت اه بنسأل سؤال. السؤال اللي سألناه. الراجل ده اكيد بيصلي. يعني مش معقول ما بيصليش. تلت فلوس وما بيصليش
ما بيصومش لكن بيصوم ما بيربيش ولاده كويس اكيد بيربيهم كويس حفزت قرآن لعياله او يعني لاي كتاب آآ اكيد يعمل خير ما بيقفش في مصالح الناس يعني هو شغال. اشمعنى ده بقى
يعني طب ما كان ليه الرزق جاله بسبب دي؟ الله اعلم يمكن دي كان عمل اه مخلص قوي فيه. يمكن عشان هو عمل جامد فعلا يمكن يمكن يمكن الله اعلم. ليه ده بالزات اللي الرزق جاله بسبب ده
وهو حاسس هو نفسه حاسس حاسس ان ده ده ارجى اعمالي. يمكن عشان خفي يمكن عشان بيعملوا ما حدش بيحس به هو ادرى به كل واحد يا جماعة ادرى بالعمل الايه؟ الاصلح بالنسبة له. عشان كده النبي عليه الصلاة والسلام لما رأى بلال في في الجنة
بين يديه فقال يا بلال يا بلال دلني على ارجى عمل عملته في الاسلام. فاني سمعت دف نعليك بين يدي في الجنة ايه ايه ايه الجمدان اللي انت عملته علشان تبقى انت قدامي في الجنة
بلال طبعا في جمادان كتير عنده. يعني لو حب يطلع كل الجمادان عند بلال كان ممكن يقول ايه التعزيب اللي في مكة وما حدش شاف اللي انا شفته في مكة ده انا كان بيحصل في وبيحصل في ده انا اتسحلت في مكة. وصبرت وكل الناس قالوا كلمة الكفر
هو قال كده. قال ما من احد الا اعطاهم ما يريدون الا بلال. بلال الوحيد اللي ما كانش بلال الوحيد اللي قدر يستحمل وما قلش كلمة الكفر ولا والباقيين قالوها معزورين. بيموت خلاص عشان يتساب. بلال كل ما يحطه عليه يقول احد احد
فهو يونيك في الموضوع ده هو وحيد هو ما لوش مسيل في الحتة دي. ما قالهاش طيب بلال هو مؤزن النبي عليه الصلاة والسلام في المدينة. هو ما لوش ما فيش مؤزن تاني في المدينة. هو بلال بس. ازا هو الوحيد في الحتة دي ما قلهاش برضو
ده انت جامد جدا ده اجمد حاجتين عندك. ما جابهمش ما جابش سيرتهم. بيقول له ايه ارجى عمل عملته في الاسلام؟ قال حاجة غريبة قوي قال ما احدثت في ليل او نهار؟ يعني نقضت وضوئي يعني؟ الا توضأت
وما توضأت في ليل او نهار الا صليت بهذا الوضوء ما شاء الله لي ان اصلي يعني ارجى عمل عن صواب الاسلام ان انت محافظ على وضوءك وبتصلي بعد ما تتوضأ؟ اه. انت شايف كده؟ اه
ليه؟ انا حاسس كده حاسس ان ده اراد عمل ليه؟ عشان ما حدش يعرفه كل الناس عارفة بلال في مكة وعارفة اداؤه في مكة والموضوع ده مشهور به. كل الناس بتسمع اذاني وازاني مسمع وكل الناس بتيجي لي الله ينور يا بلال بصوتك جميل يا بلال والكلام ده
لكن دي بقى ما حدش يعرفها. هتعرف منين ان انا محافظ على وضوئي هتعرف منين ان انا بصلي مع نفسي بعد كل وضوء ركعتين اربعة ستة زي ما ربنا بيسر لي. عمرك ما هتعرفها. فعشان دينا مخبيها كده بيني وبين
انا حاسس ان دي ارجى عمل عملته في الاسلام بس ده ما يمنعش بلال انه بيضرب في كل سهم بس هو حاسس ان ديت ايه مخبية كده. ودي تخلي لك فايدة اجعل بينك وبين الله خبيئة
لا تجعل كل عملك في الزاهر. اجعل بينك وبين الله ايه؟ خبيئة. عادة هذه الخبيئة هي ارجى اعمالك عند الله. وعادة عندما تلقى الله هتلاقي دي اكتر عامل خدت عليه حسنات. الخبيئة. ما حدش يعرف عنها حاجة
لو لقيت ان كل عملك زاهر شك في اخلاصك شوقي بنفسك اصلا انت في حاجة غلط ما فيش واحد مخلص ليس له خبيئة عمل لا يعلمه الا الله قد يكون عمل ده ورد قد يكون زكر قد يكون صلاة ليل قد يكون صدقة قد يكون كفالة يتيم قد يكون سعي على ارملة بس لازم في حتة ايه محدش يعرفها غير ربنا
لازم تبقى موجودة. لو مش عندك يبقى فيه حاجة غلط. ولو مش عندك ما اعرفش انت انت يعني المفروض بقى محضر تقابل ربنا بشوية حاجات كده سرية ولو مش عندك ممكن تيجي تحصل ازمة تيجي تتوسل الى الله بعمل صالح ما تلاقيش حاجة جامدة تتوسل بها. خلي معك حاجة كده ايه على جنب تنفعك
فالراجل ده ضرب اسهم كتير وهي دي اللي جابت معه بقى. سبحان الله! ربنا بارك فيها. زي ما بلال ضرب اسهم كتير. جابت معه. ايه اللي جاب معه؟ هي دي اللي جابت معه
سبحان الله بقى مع النبي عليه الصلاة والسلام في الايه؟ في الجنة فدايما اعتاد كل ما تسمع عن خير اضرب فيه بالسانية. اه ما عنديش وقت اعمل كل حاجة. اه اه اكيد مش هتعمل كل حاجة. انا بقول لك سهلة
ما قلتلكش اعمل كل حاجة واكيد كل واحد فينا قدرته الوقتية والبدنية والحياتية مش هيقدر يتميز الا الذاب او ما بين تلاتة او تنين هيتميز في تلات ابواب باب يعني مسلا صلاة عابد فعلا. صيام صيام يوم يفطر يوم جامد. طلب علم كل يوم تلات اربع ساعات بيطلب علم. دم
تميز تمام لكن آآ هتعرف تتميز في كم باب مش اكيد مش هتميز كل الابواب. لكن لا يمنعك هزا انك انت تشارك في جميع الابواب. يعني سمعت الناس بيعملوا شنط رمضان ينزل معك مرة كده يوم يومين. تمام؟ والله في بيجمعوا صدقة هنحط صدقة. اه والله في صيام صوم معهم
يعني ما تحرمش نفسك من الخير حتى لو حاجة بسيطة. يمكن النية البسيطة دي هي اللي اتقبلت. واللي انت قاعد بتموت جنبها هنا خدت معلش متعرفش ليه يمكن انا مكنتش يمكن جالي عقب جالي رياء من كتر ما انا جامد في الحتة دي جالي عقب بنفسي بازت مني ودي اللي انا كنت عملتها وانا منكسر وفي
ما كنتش واخد بالي وسرحان وفكيت كرب حد كده وعلى السكة سبحان الله هي دي اللي هي دي. اللي ربنا يبارك فيها ويوم القيامة لقيتها كبيرة قوي اضرب بسهم ما تحرمش نفسك من ايه؟ من الخير. طيب. بعد كده بنقول فائدة
الله سبحانه وتعالى حين كافئ هذا الرجل كافأه بتيسير الاسباب كافأوا بتيسير الاسباب حتى تبقى السنن كما هي. يعني ربنا سبحانه وتعالى هنا ما حصلتش معجزة. يعني ايه معجزة؟ يعني امر على خلاف العادة
ايه المعجزة مسلا تحصل ان الزرع يطلع من غير حاجة خالص؟ مش ممكن ربنا يعمل كده؟ عادي. صح؟ راجل يصحى الصبح يلاقي الارض مزروعة كلها. وطالعة لا مطار ولا اي حاجة خالص. معجز ممكن تحصل. بس المعجزة دي حقيقي مش مش هنعرف نقتدي بها. لان هي مش هتحصل كل يوم
وربنا سبحانه وتعالى يريد ان هو مع الاكرام والمكافأة يحافظ للناس على جريان السنن قراين السنن ان انت لازم تعمل اللي عليك اه ربنا يساعدك ويوفقك ويعينك وييسر لك الاسباب. لكن لازم تكون انت بتشتغل
من تقرب الي شبرا تقربت اليه ذراعا. تمام فامشوا في مناكبها وكلوا من رزقه واليه النشور الراجل دوت آآ يعني مكافأته ما كانش ان هو يبطل شغل مكافأته انه يفضل يشتغل لكن ييسر له ما لا ييسر لغيره
فما تنتظرش انك انت توصل لمرحلة ان يحصل لك معجزات. انت هتفضل شغال. بس تأكد ان الله سيكافئك مكافأة سيجعلك مختلف عن اي احد فلم يكف عن العمل لانها سنة كونية. الانبياء يا جماعة كانوا بيشتغلوا
سيدنا داود وهو ملك كان بيشتغل برضو وكان بيحب يتكسب من عمل يده تمام؟ والنبي عليه الصلاة والسلام اشتغل في رعي الاغنام. اشتغل في التجارة. وبعد كده كانت الغزوات هي شغلته. تمام؟ سيدنا آآ زكريا كان شغال. سيدنا يحيى كان بيشتغل
وهنتكلم عن العمل دوت ايه؟ في بند مستقل. بس احنا كده خلصنا حتة التسخير ديت. تعال نخش بقى ايه؟ الموضوع التاني. ان احنا هنقف مع مين مع الراجل نفسه يا راجل راجل جامد ده البطل بتاعنا. عايزين نقف معه كام وقفة كده ونقعد نحلل الشخصية ديت
اول حاجة بنقول كم من شخص عادي مزارع محاسب ست بيت طبيب وهو ولي من اولياء الله الصالحين. وله عند الله كرامات الاولياء ليسوا فقط هم العلماء او العباد او الدعاة مثلا او
لا يلزم زلك الولي له صفة. ازا تحققت في اي شخص صار وليا الا ان اولياء الله لا خوف عليهم ولا هم يحزنون. مين دول؟ الذين امنوا وكانوا يتقون. بس
ما هي صفات الولي؟ مؤمن تقي مؤمن دي العقيدة تقي العبادة مؤمن يعني عقيدته سليمة على معتقد اهل السنة لذلك قالوا ازا رأيت رجل يمشي على الماء او يطير في الهواء فلا تشهد له بالولاية. حتى ترى اتباعه للسنة. ممكن
الجن هو اللي شايلينه. ممكن يكون مسخر جن يشيله ويمشيه على الميه عادي بس لو هو تقي وعقيدته سليمة وبيمشي على الميه يبقى دي فعلا كرامة. اكيد كرامة اما لو هو فاسق وفاجر وبيمشي على الماية تأكد ان ده من تلبيس الشياطين. والشياطين هي اللي بتحمله
كده ما تستغربش ممكن يجيب لك ساحر على النت بيمشي على المية. هو ماشي على المية بجد بس لتسخيري ليه؟ جن الجن سهل جدا الجن جاب لسيدنا سليمان بتاعه من من اليمن للشام؟ قال له اجيبها لك قبل ان تقوم من مقامك
ما بجبهاش في الاخر بس هو كان يقدر يعمل كده. كانوا بيحملوا سليمان عليه السلام. الجن يقدر يعمل كده. لو حد فعلا قدر ان هو يسخر جن يعمل له اللي هو عايزه
الشاهد يعني ان الولاية دي مش محصورة في فئة من الناس. اسمهم العلماء او اسمهم الدعاة او اسمهم رجال الدين. لكن الولاية هي وصف تحقق في اي شخص هو ولي من اولياء الله الصالحين. ممكن يكون تحقق في ست بيت
ما لناش دعوة بالدنيا خالص ممكن يتحقق في مزارع. ممكن يتحقق في طبيب في عمله. تقي امين محترم. اه بيعمل اللي عليه فعلا ما بيغشش ما بيخدعش بيراضي الناس بيدي روشتات مجانا كشوفات مخفضة السعر. بس هو مش مش الصلاة يا دوبك بيصلي الفرض
عشان شغله. صح؟ صح. بيصوم رمضان وتعب العيادة بيخليه مش قادر يصوم قوي يعني ايه؟ نوافل مش قد كده. يصوم عاشوراء عرفة مع الناس الزحمة دي بس ايه مش عارف ينتظم على صيام جامد قوي فيه. تمام؟ بس فيه ميزة
ما فيش جني حرام دخل جيبه ما فيش جنيه حرام دخل جيبه. عمره ما غش. عمره ما خدع. عمره ما نصب. عمره ما ضحك على مريض. بالعكس. بيدي بزيادة. بيدي ادوية
مجاني بيعمل عمليات مخفضة اللي بيلاقيه مش لاقي بيساعده بس هو عابد؟ لأ. عالم ما عندوش وقت يطلب علم قوي. داعية جامد جدا لأ بس طبيب متقن تقي حافظ على الفرائض كلها
سنن على قد حاله. بس ما جاش حرام خالص ما بيعملش مكرونات تقريبا ده ولي ولا مش ولي ولي من اولياء الصالحين. لان اتحقق فيه الشرطين امنوا عقيدته سليمة. وكانوا يتقون. ما بيعملش حاجة غلط. بس. جبرت كده. بيعمل فرائض؟ هو ما بيعملش
محرمات ده ولي تمام؟ فلذلك الامر مش مش ما لوش صفة معينة. مش بس الاولياء هم الايه؟ هم الناس المشهورين دولا لا ممكن يكون شخص مغمور جدا. رب اشعس اغبر. رب اشعس اغبر. مدفوع بالابواب
اشعس منعكش من بهدلة من راجل شغال شغلانة بيتطحن كل يوم متبهدل اللي هو يدوبك على الله بياكل اكل عيشه على باب الله زي ما بيقولوا بيجيب اكل يومه بيشتغل شغلانة بتبقى في العادة مرمطة. اشعس شعره منعكش ما عندوش اصلا رفاهية انه يسرح
ما عندوش الروقان اللي عندك ده ده يا دوبك بيدور ازاي اليوم هيعدي اكل اغبر شغلته طبيعي اغبر شغلته كلها رملة وبهدلة مدفوع بالابواب. يعني لو جه يوم يقول لك عايز اقعد عندك ايه؟ زي ما بيقولوا بالبلدي كده تستعر تدخله
بيقول له طب بكرة تعال بكرة في ناس جوة مش هينفع نخش دلوقتي. مدفوعة بالابواب. لو اقسم على الله لقى برة ده لو قال يا رب والله يا رب لتفعلن كزا تحصل دلوقتي. لو حلف على ربنا يحلف على ربنا انه يعمل كده. ربنا يعملها دلوقتي. لو قال يا رب
والله يا رب تعمل كده يعملها دلوقتي. لو اقسم على اللاين لابر ده اشمس اخضر مدفوع بالابواب يعني اللي هو ادنى درجة في المجتمع وده ولي ولا مش ولي؟ يبقى انت سعيك للولاية هو في تحقيق الشرط. مش في صيف مش في مش في وظيفة معينة. مش ان انا مش هبقى ولي لو بقيت
داعية او بقيت عابد ما ليش مسيل اتعلم عقيدة صح اعتقدها صح تؤمن بها صح اتق الله في كل حاجة ابعد عن الحرام تماما. اعمل الفرائض كلها وعلى قد حالك في الباقي. بس حرام ما تعملوش
لو عملت كده صدقني انت من اولياء الله الصالحين زي الراجل ده كده سيدة بنقول كم من اسم يذكر في السماء كل لحظة ولكن لا يلزم ان نسمع في كل مرة
سماع الرجل دوت للاسم هل لان دي المرة الوحيدة اللي حصلت ولا هي اصلا السماع ده كان استسنائي والعادي في اسماء كتير بتتقال كل شوية ازا المسألة دي هي بتتكرر كل يوم كتير
تاني الاسماء دي او كل يوم كتير في اسماء بتتقال في السماء وسحب بتتحرك وبتروح وارزاق بتروح وتيجي وملايكة بتصاحب واسماء بتتقال كتير كل يوم بس مش لازم انت بتسمع
تمام؟ فالاسم ده الراجل اللي سمع ده كان عملية استسنائية عشان يوصلنا الخبر دوت لكن هل دي المرة الوحيدة اللي بيتقال فيها اسم في السماء؟ لا دائما يقال اسماء في السماء. فاحرص على ان يكون لك ذكر
السماء السماء. من ذكرني في نفسي زكرته بنفسي. من زكرني في ملأ زكرته في ملأ خير منه. الفايدة التالتة لا تعجب بعملك ولا ترى نفسك افضل من غيرك فكم من صاحب عمل مبهر وانت لا تشعر
الراجل دوت في نظر الناس اللي يشوفه من بره يقول عليه عادي خالص راجل فلاح مزارع يدوبك يعني زي ما الناس العادية بيصلي معنا في المسجد زينا زيه بيصلي في المسجد. زينا زيه يعني راجل مهم
محترم ومؤدب وبتاع ايه الجديد عنده؟ ده انا بقى بطلب علم. ده انا بقى انا طالب العلم ودول العوام. انا بقى الشيخ الجامد ودولا انا بقى في ايه يا عم
ده ممكن يكون واحد من اللي انت شايفهم في العادي دول ليه بقى بينه وبين ربنا واحدة انسى مش هتوصل لها ابدا. ومعدي بقى معدي مع ربنا وانت مش حاسس. وانت شايفه الرهان العادي
عارف انت الناس اللي هم استغربهم بيحصل كتير. مسلا يبقى احنا ايه في مسجد عادي. في راجل طول عمرنا بنشوفه راجل عادي كده لا نلتفت اليه. راجل راجل عجوز عادي بييجي المسجد بيصلي بيجي قبل الصلاة بشوية بيقرا قرآن بيقعد بتاع ويروح
الحاج فلان اللي ما حدش يعرف عنه حاجة مرة واحد يخش المسجد الحاج فلان ده ميت ساجد. ايه يا جماعة؟ ده حلم حياتي. انا بقى لي مية سنة بعمل اعمال صالحة وعملي
انت اللي بيجيلك انك ما تعرفش عنه اي حاجة توصله لكده. هو بالنسبة لك عادي. بالنسبة لك بتشوفه بيعمل الحاجات اللي احنا كلنا بنعملها. الحاج صلي في المسجد بس تعرف عنه ايه تاني؟ ولا اي حاجة
اه عبادة جامدة؟ لا. اه داعية ما بنتكلمش مع حد اصلا. عالم فز ما انا على قد حاله هو دا بيسألني لما بيعوز حاجة. صح؟ صح. ما آآ خطير في الصدقات الرهيب على قد حاله
ده يدوبك يومه شهر وبيعدي ربنا يقويه على ولاده. ايه بقى احنا لو عرفنا كنا عملنا زيه ليه مات ساجد؟ انا مش عارف. ليه مات وهو بيقرا في المصحف انا بعرف مصحف اكتر مني. يا رب يا رب انا يا رب اللي انت عايز تقوله طب اه طب انا طب يا رب قبل ما يموت كنت تقول لنا
بيعمل ايه عشان نقلده؟ مش هتعرف. مات بسره. اصرار بقى فيه اسرار كتير عند الناس. عشان كده انت بتمشي متواضع انت تبص لكل واحد بتشك في نفسك. طلع وراه ايه؟ يمكن يكون وراه سر زي الراجل ده. انا ما اعرفش
يمكن يكون له بينه وبين ربنا واحدة السلامة. ده لو لمسته راح في ستين داهية ده من عاد لي وليا خلي بالك ممكن يكون المشي ده اللي انت لا تأبه به ده خبطته وعديت كده ده والي النبي لو دعا عليك اتسحل ما
الصلاة والسلام انت. خلي بالك تواضع اعتبر نفسك دايما اقل واحد تأكد ان كل في ناس كتير عندها خبايا وانت لا تدري الراجل ده عنده شمولية في فهم العبودية لله
ان بعض الشباب عنده قصور نظر في فهم العبودية لا تقي العبودية تقتصر على العبادات الياء العبودية هي الصلاة. الصيام الزكاة الحج العمرة. قراءة القرآن التسبيح التهليل. هي دي بالنسبة له هي دي العبادة
واما بقى امور الدنيا والكلام ده فايه دي موضوع تاني. تحسه هو ايه يعني عنده انفصال وانفصام بين الدين هو مش هنقول علماني بس هو عنده خلل في الفهم كده يعني
يفصل دي عن دي. بيعتقد ان ما عدا زلك ليس له علاقة بالعبادة يعني بقى الشغل والمزاكرة والبيع والشرا دي بقى هدي دنيا بقى وملكش دعوة بيها ايه نطلع تطلع بقى الدنيا دي برة انت بقى ايه خلينا في الصلاة والصيام ان شاء الله
نعبد ربنا يعني. لكن دي بقى ايه؟ اعراف بقى والدنيا احنا ايه اللي يقدر على حاجة بيعملها الصراحة بالزمن ده؟ خلاص هو ايه؟ انتهت عنده فكرة ان كل حاجة في الدنيا دي عبادة
مزاكرتك المفروض تكون عبادة. بيعك وشراك ده في عبادة رحم الله عبدا سمحا اذا باع سمحا اذا اشترى سمحا اذا قضى سمحا اذا اقتضى ما عندوش نية صالحة في اي عمل دنيوي بيعمله. عنده خلل في مفهوم العبادة. الراجل دوت لقى نفسه في عبادة ما. عبادته
نحصل في الاتي واحد الصدقة ديت اتنين اهتمامه بأسرته وبعياله وبأكل عياله وبأكل مراته بيحتسب حتى دي بيحتسب فيها يحتسب في اكل مراته يحتسب في اكل ولاده. تمام؟ وآآ التخطيط للمستقبل اللي هو بيرد للارض التلت. ده من العبادة. لان انا انا بنوي
في الزراعة للارض القادمة ان ما بدون الزراعة دي مش هعرف اكرر الايه؟ الصدقة ومش هعرف اكرر الانفاق على الاولاد. فازا حتى للارض ده هو عبادة معنا منين دلوقتي العبادة الصدقة؟ هي بتيجي منين الصدقة؟ بتيجي من الزراعة. يبقى لو انا ناوي بالزراعة ديت الصدقة يبقى صارت الزراعة نفسها ايه
عبادة تمام الانفاق على الزوجة والاولاد ده مش عبادة؟ ده من اعظم العبادات. النبي عليه الصلاة والسلام يقول درهم انفقها وفيه على مسكين دي نار انفقته في في في الجهاد وكزا وكزا ودينارا انفقه على اهله. قال اعظمه اجرا عند الله الذي انفقته على اهلك. يبقى انا بتعبد لله
بالانفاق على زوجتي بتعبد لله الانفاق على اولادي. فكل الحياة عبادة في الحقيقة. وانا انا بنزل شغلي عشان المرتب. فالمرتب ده بتعمل ايه سأنفق على زوجتي اللي هي عبادة وولادي اللي هو عبادة واتصدق اللي هي عبادة عشان احوش عايز اطلع عمرة ما هي عبادة. يبقى صار عملك نفسه عبادة. لو دي نيتك انت بتشتغل
اجيب فلوس ليه؟ عايز اجيب بقى هدوم وموبايلات اتعوج على العيال واطلع الساحل واخربها وبتاع. عبادة ايه دي ان شاء الله؟ هي عبادة للشيطان. لشغلك في ميزان سيئاتك نفس الشغل نفس النزلة نفس الحركة بس ناس راحت بيها الجنة وناس راحت بيها الايه ناس راحت بيها النار وفيه واحد نازل يشتغل الناس تشتغل ليه مش عارف سنة الحياة
ما لوش اي نية رأي. نازل ليه عشان هم قالوا لي انزل اشتغل. ابويا قال لي انزل اشتغل تقعدوا مشوا البيت. ايه نيتك في الموضوع ده؟ والله ما ينفعش اقعد في البيت وخلاص فانا بدل ما اقعد في الشارع ما اروح اشتغل. ما فيش نية خالص يعني لا عنده نية وحشة ولا عنده نية حلوة. ده عمله اسمه ايه؟ مباح
انهي مباح؟ لا ابدا ولا وزن. هو مش ناوي ان هي وحشة ولا حلوة. يعني هو اشتغل كده وخلاص. عشان البيت خانقني بقى قلت انزل اشتغل فده ما عندوش نية خالص. وعلى زلك كل اعمالك. ممكن المزاكرة بالنية تبقى طاعة او معصية او لا ولا حاجة
ممكن الجواز يبقى طاعة وممكن يبقى معصية ويبقى ولا حاجة. حسب الايه؟ النية. فالراجل ده فاهم العبودية. ان اي حاجة في الحياة ممكن يحولها لعبادة وممكن اخلي حياتي كلها عبادة
من النوايا قل ان الصلاة ونسك ويل ومحياي ومماتي لله رب العالمين الفايدة اللي بعد كده بتقول الشهرة الحقيقية ليست هنا على الارض وانما الشهرة هنالك في السماء فكم من مشهور في الارض ملعون في السماء؟ وكم من مغمور في الارض؟ وان هو يذكر في الملأ الاعلى
فضله ده الشهرة الحقيقية. عايز يبقى شهور ازكر الله. بقت اشهر واحد. من ذكرني في لنفسي في نفسي زكرته في ايه؟ في نفسي. من زكرني في ملأ زكرته في ملأ خير منه. خليك تقي نقي. اسمك هيتزكر في الملايكة
في الساحات احضر مجالس علم فيه ملايكة بتيجي مجالس العلم بتحضرها. وكده يصعدون الى الله. يقول لهم بقى مين كان تحت فلان وفلان وفلان؟ اسمك هيقولوا ملك وهيقولوا لربنا مباشرة
بتتعرض الاسماء دي كلها. فيقول اشهدوا يا ملائكتي اني قد غفرت لهم. نسأل الله ان يجعلنا منهم. اللهم امين يا رب. انت كده مش محتاج عشان تبقى شهور تعمل قناة في التيك توك وتقلع هدومك فيها ما لهاش لازم يعني مش ضروري خالص. هتبقى مشهور جدا وسريعة خالص. بص ملايين المشاهدات
بس آآ الموضوع بسيط جدا انت فين؟ يعني اطلع وارقص هتبقى مين؟ نص نايمة. طلع بنت او هات بنات. هتجيب معك في القناة على طول. لما تلاقي القناة ما فيش مشاهدة
كتير هات بنات ما جابتش زود بنات هتلاقي ايه؟ واشتغل على الغيبة كتير يعني ايه سف على الناس سف كل ما تلاقي ايه حاجة في البلد تحصل سف على الناس واغتاب وقل من الناس واسخر وهات وركب فيديوهات وركب صور على الناس وركب فيديوهات وقلس ومسخر الناس
شهر مشهور جدا بس ملعون عند الله ملعون في السماء. مطرود من رحمة الله. ايه فايدتها؟ ايه ايه قيمة الشهرة؟ جاية بالحرام. يعني لو ربنا اكرمك واشتهرت بالطاعة اوعى تقول الحمد لله على الاقل ايه؟ واجعل لي لسان صدق في الاخرين. واحد واحد من كتر الخير ربنا شهره بالخير. الحمد لله. هي جت من عند ربنا
ما كنتش طالب؟ لكن انت عايز الشهرة عايزها. فطبعا اللي عايز شهرة سريعة ما لوش حل غير ان هو يعمل الناس بتعمله ارقص اقلع سف عالناس اعمل سخرية اعمل مقالب طلع مراتك طلع بنات
اذا كان معها لعن عند الله سبحانه وتعالى. فتبا يعني وسحقا لهذه الشهرة السخيفة. اللي تؤدي صاحبها الى النار يوم القيامة. والفلوس طبعا اللي بتنتهي من المواضيع ده كله لا حرام لو كانت قلة الادب ديت. طيب خلينا نقف بقى اخر وقفات مع التأسير
تقسيمة الزرع ديت اول حاجة الفايدة التوازن عند هزا الرجل. راجل متوازن جدا. تصدق بالثلث. اكل انا وعيالي الثلث. ارد الى الارض الثلث دايما التوازن بيخليك شخص سويد واي ميل
لحاجة من التلاتة هي هي الحاجات دايما الامور هي آآ العبادة الاهل آآ الايه الدنيا نفسها. اللي هي بقى اللي هرد بقى. هو التلات حاجات ايه؟ عبادتم مع الله علاقته مع اهله وولاده وزوجته او بيته يعني. وفي الاخر آآ تجارته. او استثماره او شغله الدنيوي. لازم توازن التلاتة دول مع بعض
اي خلل اه في التلاتة دول بيأزيك. يعني واحد زود العبادة قوي قوي قوي لدرجة الناس اللي جم للنبي عليه الصلاة والسلام قال له انا اصوم ولا افطر لا اتزوج
ولا واقوم ولا انام. قال له هو فين؟ الكلام ده غلط ما فيش الكلام ده. انا انا نفسي بصوم وافطر واقوم وانام واتزوج النساء. فمن رغب عن سنتي فليس مني. وقال ان لاهلك عليك ايه حقا ان لبدنك عليك حق
ان لربك عليك حقا. فاعط كل ذي حقا ايه؟ حقا. ده التوازن. في واحد بيغلب جانب العبادة قوي لدرجة ان هو ييجي على اهله وييجي على ايه اولاده ويجي على شغله لأ في واحد يغلب جانب الولاد والزوجة يعني كل يومه مسخره لولاده وزوجته لدرجة ان هو ممكن ما يصليش في المسجد لدرجة
هو ممكن يضيع السوناري. لدرجة ان هو ممكن يأسر في شغله في واحد لقى شغله بقى هو حياته يقول لك شغل حياتي الشغل ده هياخد حياته كلها. لدرجة ان انا ضايعة في الصلاة ما بيصليش الفجر. ما بيشوفش زوجته الا كل ايام وليالي. ولاده دول ما بيسألش فيهم ولا ولا تربية ولا بتاع وسايبها كده. سايبهم طالعين كده مع
نفسهم اي خلل في التلاتة دول مش هتحس بيه دلوقتي بعد سنين بعد سنين هتلاقي ثمرة مرة قاعدة تكبر تكبر تكبر. مرة واحدة تفرقع في وشك وساعتها مش هتعرف تسترجع اللي انت ضيعته. لو ولادك ضاعوا منك بسبب شغلك هتندم ولا حتى
عبادتك هتندم لو عبادتك ضاعت بسبب شغلك كتير في يوم تحس ان انا طب ما هي الدنيا ايه لازم انا شبعت من الدنيا بس مش عارف ارجع لربنا خلاص قلبي باظ قلبي قسى جدا. لو زوجتك وولادك خدوك من شغلك خدوك من ربنا. في الاخر هتخسرهم هم نفسهم لان ربنا هيلقي البغضاء في قلوبهم. يبقى
طيب بعد كده بنقول لولا اخراج الثلث لما عاد الواحد الصحيح هو راجل في الحقيقة اشترى بتلت واحد يعني تخيل الرجل دوت مرة ما طلعش وهو فاكر ان كل مرة الارض بتجيب الله ينور الله ينور. الدنيا جميلة ماشية معه. فجه مرة قال لك ايه انا مش لازم اطلع التلت المرة دي. ما كنش يعرف
ان في الحقيقة الواحد ده كان بييجي بسبب الايه؟ التلت. هو هو الراجل اللي اول مرة يعرف دلوقتي على فكرة هو زمانه بيزرع كزا مرة عمره ما كان يتخيل ان الماية دي جاية لي انا بس
مش متخيل كده كان فاكر الماية جاية اللي زي ما جه لغيري. ما كانش يعرف فيه ماية جاية لي انا بس تخيل كم مرة كده قبل ما يعرف الخبر السعيد ده كسل في الصدقة. كان هيخسر الواحد الصحيح كله
الواحد كله كان هيخسره. لزلك الصدقة تبارك في المال. ما نقص مال من صدقة. فالصدقة تجلب المزيد. تأكد من ذلك قال النبي عليه الصلاة والسلام ما من يوم ينشق صبحه
الا فيه ملكان ينزلان. يقول احدهما اللهم اعط منفقا خلفا. ويقول الاخر اللهم ممسكا تلفا. يعني اتلف عليه مالا الفايدة اللي بعد كده يقول سعيك على اهلك واولادك لابد ان تحتسبوا فانه عبادة. الصحابة شافوا راجل جامد جدا قوي جدا. طالع يحتطب. فقالوا لو كان هزا في سبيل الله فالنبي عليه
صححوا لهم مفهوم على طول قال ان كان يسعى على ابوين شيخين كبيرين فهو في سبيل الله. وان كان يسعى على صغار اولاد صغار فهو في سبيل الله مش هو طالع. طالع
عليهم وهننافق عليهم دي مش واجب من واجبات الدين. يبقى هو في سبيل الله. بس بنقول ايه؟ اهم حاجة ايه؟ التوازن. ما تبقاش دي تضرب لك العبادة ولا دي تضرب لك علاقة كزا
لازم كل حاجة اعطي كل ذي حق ايه؟ حقه اليد العليا خير من اليد السفلى. وورد في حديس وان كان في ضعف يسير قال النبي صلى الله عليه وسلم من بات كالا من عمل يده بات مغفورا له
من بات كالا تعبان من عمل يده بات مغفورا له. عارف الناس الشقيانة دي اللي ما بيعملوش حاجة غلط. بيصحى الصبح شقيان تحضر الصلاة تلاقيه اول واحد في المسجد يصلي ويطلع يتطحن تيجي الصلاة يخش النادي يصلي. يطلع يتطحن يروح البيت يسأل على مراته وعلى عياله ويهزر معهم وبتاع وياكل لقمتين يا عيني
ينام واصحى تاني يوم يطحن ويصلي ويرجع يطمن على عياله ومراته حياته كده هو ده. ده الحديس بيتكلم في ده من بات كالا مطحون الحياء مفروم في الحياة بس بيعمل اللي عليه. ده مش حاجة حرام. من بات كالا من عمل يده بات ايه؟ بات مغفورا له
اخيرا ارد الى الارض الثلث فيها فائدة جميلة. التخطيط للمستقبل لا يتنافى مع التوكل. مش معنى ان انا متوكل على ربنا ان انا خطط خطط لسنة وسنتين عادي. وحط خطة وخد بالاسباب واعمل حساباتك. ما فيش تعارض ان انت متوكل على الله
تمام؟ فاحنا عندنا مشكلتين طرفين وسط الطرف الاول هو الذي لا يأخذ بالاسباب مطلقا. ويعتقد ده هو ده التوكل. ده غلط. الطرف التاني يبالغ في الاعتناء بالاسباب لدرجة ان قلبه يتعلق بها ويركن اليها ويثق في تخطيطه
الراجل ده لو وسق في تخطيطه هو مش تخطيطك في الحقيقة هو اللي عمل كده. هو انت لو كنت رديت لارض الثلث وما تصدقتش افرح بخطتك. اشرب خطتك اشرب خطتك. لو ربنا ما باركش فيها
مش مسألة ايه انا جامد جدا وخططت في ثانية ربنا يفسد لك الخطة فلازم تكون عبد رباني. العبد الرباني متزن. ياخد الاسباب وبيخطط وبياخد بالاسباب وبيعمل حساباته كلها. في نفس الوقت لا يثق خالص. ما فيش بقى
موضوع السقة في النفس والجو بتاع التنمية ما فيش سقة في النفس انا بعمل اللي علي اه في الاخر اقول يا حي يا قيوم برحمتك استغيث اصلح لي شأني كله. ولا تكلني الى نفسي
طرفة عين ابدا. وقل اللهم اصلح لي ديني توازنه. الذي هو عصمة امري. واصلح لي دنياي التي فيها ايه؟ معاشي. واصلح لي اخرتي التي لا ينعاد. واجعل الحياة زيادة لي في كل خير. والموت
راحة لمن كل شيء. عبد ربه سلمها لله. باعمل اللي علي. وعلى الله بقى ايه زي ما بيقولوا كده. فالتخطيط لا يتنافى مع التوكل. والاخذ بالاسباب لا يطعن في التوحيد والعبد الرباني يفهم اعمل لدنياك كانك تعيش ابدا. واعمل لاخرتك كانك ايه؟ تموت هنا. وذلك انتهت الفوائد العظيمة من هذه القيد الصنم
مباركة. نسأل الله ان يبارك فينا وفيكم. جزاكم الله خيرا. سبحانك اللهم ربنا وبحمدك. اشهد ان لا اله الا انت. استغفرك واتوب اليك. السلام عليكم ورحمة الله